ધારપુર હોસ્પિટલમાં દર્દીઓનો હોબાળો સામાન્ય બની જવા પામ્યો છે ત્યારે સમી તાલુકાના કમાલપુર ગામે ખેતીવાડી કરી પેટીયું રળતા કુટુંબના પરિવારની દિકરીને ગામડાના ઉઘાડ પગા ર્ડાક્ટર દ્વારા સારવાર અપાતા અને તેની શારીરીક હાલત કથડતા વધુ સારવાર અર્થે અને દિકરી સારી થઈ જશે તેની આશાએ મા-બાપે ધારપુર હોસ્પિટલની વાટ પકડી હતી અને દિકરીને સારવાર અર્થે હોસ્પિટલમાં દાખલ કરાઈ હતી બે દિવસની સારવાર બાદ દિકરીની હાલતમાં સુધારો થતા કુટુંબ તેમજ પરિવારમાં દિકરી સાજી થઈ જશે તેવી આશા બંધાઈ હતી ત્યારે સોમવારે વહેલી પરોઢે ત્રણ વાગ્યે દિકરીને શ્વાાસ લેવાની તકલીફ પડતા અને તેના પરિવાર દ્વારા ધ્યાન આપતા ઓક્સીજનનો પ્રવાસ બંધ થઈ જતા આ બાબતની જાણ તાત્કાલીક ફરજ પરના તબીબને કરતા આ વિષય મારો નથી તેમ કહી ઓક્સીજન વિભાગમાં જાણ કરવાનું કહેવામાં આવતા અને તેના વાલી દ્વારા ડિપાર્ટમેન્ટ પાસે જતા અને તાળું જણાતા ફરી તબીબને આજીજી કરતા નંબર ન હોવાનું રટણ ચાલુ રાખતા છેવટે દિકરીના વાલીઓએ સમગ્ર હોસ્પિટલના બધા ડિપાર્ટમેન્ટ આજીજી કરી ફરી વળ્યા હતા પરંતું કોઈ કર્મચારી સંવેદનાના અભાવના કારણે તેમની મદદ કરી શક્યો ન હતો અને છેવટે ત્રણ કલાકની વાલીઓની રઝળપાટ બાદ પણ ઓક્સીજનનો પ્રવાહ ચાલુ ન કરાવી શકતા પોતાના પરિવારની વ્હાલસોયી દિકરીએ પોતાના પ્રાણ ત્યજી દીધા હતા.